
I. VISPĀRĪGĀ INFORMĀCIJA
1. Iepirkuma identifikācijas numurs, iepirkums, pasūtītājs un tā rekvizīti: 
1.1. Iepirkuma identifikācijas numurs: IZM 2023/36/ERAF.
1.2. Pasūtītājs – Latvijas Republikas Izglītības un zinātnes ministrija (turpmāk – Pasūtītājs), vienotais reģistrācijas numurs 90000022399, adrese: Vaļņu iela 2, Rīga, LV-1050.
1.3. Iepirkums Publisko iepirkumu likuma (turpmāk – PIL) 9. panta kārtībā (turpmāk – iepirkums).
1.4. Iepirkumu komisija – iepirkumu veic ar 2023. gada 1. februāra rīkojumu Nr. 1-2e/23/30 “Par publisko iepirkumu komisijas uz noteiktu laikposmu izveidi” izveidota iepirkuma komisija (turpmāk – iepirkuma komisija).
1.5. Kontaktpersona, kura pilnvarota sniegt organizatoriska rakstura informāciju par iepirkumu: Juridiskā un nekustamo īpašumu departamenta vecākais eksperts Aleksejs Gapejevs, tālrunis: + 371 67785688, e-pasts: iepirkumi@izm.gov.lv, par iepirkuma Tehniskajā specifikācijā ietvertajiem saturiskajiem jautājumiem: Informācijas tehnoloģiju departamenta direktora vietnieks Kaspars Veldre, tālrunis: +371 67047857, e-pasts: kaspars.veldre@izm.gov.lv. 
2. Pretendents
2.1. [bookmark: _Hlk68701520]Pretendents ir normatīvajos aktos noteiktajā kārtībā reģistrēta fiziska vai juridiska persona vai pasūtītājs, šādu personu  apvienība, jebkurā to kombinācijā, kas iesniegusi piedāvājumu un piedāvā sniegt pakalpojumus saskaņā ar iepirkuma “Valsts pārbaudījumu informācijas sistēmas lietotāju pieteikumu apstrādes moduļa uzstādīšana un licences iegāde”, identifikācijas Nr. IZM 2023/36/ERAF, nolikumā (turpmāk – nolikums) norādītajām Pasūtītāja prasībām.
2.2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
3. Iepirkuma priekšmeta apraksts
3.1. Valsts pārbaudījumu informācijas sistēmas lietotāju pieteikumu apstrādes moduļa uzstādīšana un licences iegāde saskaņā ar Tehnisko specifikāciju.
3.2. CPV kods: 72261000-2 (Programmatūras atbalsta pakalpojumi), 48000000-8 (Programmatūras pakotne un informācijas sistēmas).
3.3. Iepirkuma priekšmets nav sadalīts daļās. 
3.4. Pretendents iesniedz vienu piedāvājumu. Pretendents nedrīkst iesniegt piedāvājuma variantus.
3.5. [bookmark: _Hlk118841527]Iepirkuma līguma termiņš: 2023. gada 30. novembris.
3.6. Paredzamā līgumcena: 39`000 EUR (bez PVN). 
3.7. Iepirkuma līguma izpildes vieta: Vaļņu iela 2, Rīga, LV-1050.
4. Informācijas iegūšana, apmaiņa un papildu informācijas sniegšana
4.1. Iepirkuma dokumentācija ir pieejama Elektronisko iepirkumu sistēmas e-konkursu apakšsistēmā https://www.eis.gov.lv/EKEIS/Supplier/Organizer/489. Pasūtītājs dod arī iespēju ieinteresētajiem piegādātājiem iepazīties ar iepirkuma dokumentiem uz vietas Pasūtītāja adresē.
4.2. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu, vienā no šādiem veidiem:
1) Elektronisko iepirkumu sistēmas e-konkursu apakšsistēmā, ja piegādātājs ir reģistrēts Elektronisko iepirkumu sistēmā un šī iepirkuma sadaļā ir reģistrējies kā nolikuma saņēmējs[footnoteRef:1]; [1: https://www.eis.gov.lv/EIS/Publications/PublicationView.aspx?PublicationId=883] 

2) nosūtot informācijas pieprasījumus uz e-pasta adresi: iepirkumi@izm.gov.lv[footnoteRef:2] ar norādi: Par iepirkuma “Valsts pārbaudījumu informācijas sistēmas lietotāju pieteikumu apstrādes moduļa uzstādīšana un licences iegāde”, identifikācijas Nr. IZM 2023/36/ERAF, nolikumu”; [2:  Pasūtītājam ir saistoši visi uz minēto e-pasta adresi nosūtītie jautājumi neatkarīgi no to iesniegšanas formas (oficiāls dokuments netiek pieprasīts), līdz ar to administratīvā sloga mazināšanas nolūkā un, lai sekmētu operatīvāku atbilžu sniegšanu, Pasūtītājs iesaka jautājumus iesniegt e-pasta teksta formā bez pievienotiem oficiāliem dokumentiem.] 

3) Ja ieinteresētais piegādātājs ir laikus pieprasījis papildu informāciju, iepirkuma komisija to sniedz 3 (trīs) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. 
4.3. Iepirkuma komisija atbildi ieinteresētajam piegādātājam nosūta elektroniski un publicē Elektronisko iepirkumu sistēmas e-konkursu apakšsistēmā šī iepirkuma sadaļā.
4.4. Lejupielādējot nolikumu, ieinteresētais piegādātājs apņemas sekot līdzi turpmākajām izmaiņām iepirkuma nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Elektronisko iepirkumu sistēmas e-konkursu apakšsistēmā šī iepirkuma sadaļā.
4.5. Iepirkuma informācijas apmaiņas un izpildes darba valoda ir latviešu valoda.
5. [bookmark: _Ref288065446]Piedāvājumu iesniegšanas un atvēršanas vieta, datums, laiks un kārtība
5.1. Pretendenti piedāvājumus iesniedz ne vēlāk kā līdz 2023. gada  21. novembrim plkst. 10.00, iesniedzot Elektronisko iepirkumu sistēmas e-konkursu apakšsistēmā. Ārpus Elektronisko iepirkumu sistēmas e-konkursu apakšsistēmas un/vai pēc noteiktā termiņa iesniegtie piedāvājumi tiks atzīti par neatbilstošiem iepirkuma nolikuma prasībām.
5.2. [bookmark: _GoBack]Piedāvājumu atvēršana notiks 2023. gada 21. novembrī plkst. 14.00 un tiks veikta Elektronisko iepirkumu sistēmas e-konkursu apakšsistēmā. 
5.3. Iesniegto piedāvājumu atvēršanai var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
II. PIEDĀVĀJUMA NOFORMĒJUMA PRASĪBAS
6. Pretendenti sagatavo un iesniedz piedāvājumu saskaņā ar iepirkuma nolikumā noteiktajām prasībām.
7. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
7.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;
7.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
7.3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
8. Piedāvājums sastāv no atsevišķi elektroniski sagatavotiem un parakstītiem dokumentiem vai dokumentu kopas, kas parakstīta ar vienu drošu elektronisko parakstu, kurā ietilpst: 
8.1. Pieteikums dalībai iepirkumā;
8.2. Pretendenta atlases dokumenti;
8.3. Tehniskais piedāvājums;
8.4. Finanšu piedāvājums
8.5. citi dokumenti.
9. [bookmark: _Ref291657842]Sagatavojot piedāvājumu, Pretendents ievēro, ka:
9.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā);
9.2. piedāvājuma dokumentus jāparaksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
9.3. piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai;
9.4. piedāvājuma noformēšanā jāievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus  piedāvājumā  esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem;
9.5. piedāvājuma dokumenti jāsagatavo latviešu valodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
9.6. piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām;
9.7. piedāvājums jāsagatavo latviešu valodā.
10. Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot pilnvaru Pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms. 
11. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
12. Pirms iepirkuma nolikuma 5. punktā noteiktā piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmā pieejamos rīkus.
13. Pēc iepirkuma nolikuma 5. punktā noteiktā piedāvājuma iesniegšanas termiņa beigām Pretendents:
13.1. nav tiesīgs grozīt iesniegto piedāvājumu;
13.2. ir tiesīgs atsaukt iesniegto piedāvājumu, rakstveidā par to informējot Pasūtītāju. Šajā gadījumā piedāvājuma atsaukšana izbeidz turpmāku Pretendenta līdzdalību iepirkumā.
14. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
III. PRETENDENTU IZSLĒGŠANAS NOSACĪJUMI
15. Atbilstoši PIL 9. panta astotās daļas noteikumiem Pasūtītājs izslēdz no dalības iepirkumā Pretendentu, kuram būtu piešķiramas iepirkuma līguma slēgšanas tiesības, ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz šā likuma 42. panta trešajā daļā minētajām personām.
16. Atbilstoši PIL 9. panta devītās daļas noteikumiem Pasūtītājs pārbaudi par pretendentu izslēgšanas gadījumu esamību veic atbilstoši PIL 42. panta ceturtās daļas 2. punktā un piektajā, sestajā un devītajā daļā minētajai kārtībai, kā arī ievērojot minētā likuma 43. panta noteikumus.
IV. PRETENDENTA ATLASES DOKUMENTI
17. Pretendenta tehniskajām un profesionālajām spējām noteiktās prasības.
	Nr.
	Kvalifikācijas prasība
	Dokuments, kas apliecina atbilstību prasībai

	17.1.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.
Piezīme.
Minētajai prasībai attiecībā uz Pretendentu – fizisku personu ir jābūt izpildītai līdz iepirkuma līguma noslēgšanai.
	Par Latvijas Republikā reģistrēta Pretendenta reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē vai (attiecībā uz fiziskām personām – saimnieciskās darbības veicējiem) Valsts ieņēmumu dienesta datu bāzē.

Ja Pretendents – fiziska persona uz piedāvājuma iesniegšanas brīdi nav reģistrējies Valsts ieņēmumu dienestā kā saimnieciskās darbības veicējs, tas piedāvājumam pievieno apliecinājumu, ka Pretendents gadījumā, ja tam tiks piešķirtas iepirkuma līguma slēgšanas tiesības, 5 (piecu) darba dienu laikā pēc informācijas par iepirkuma rezultātiem nosūtīšanas dienas reģistrēsies Valsts ieņēmumu dienestā kā saimnieciskās darbības veicējs.

Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	17.2.
	Pretendents ir tiesīgs nodrošināt tehniskajā specifikācijā noteikto produktu piegādi un pārdošanu Latvijas Republikas teritorijā.
	Ražotāja apliecinājums par Pretendenta tiesībām piegādāt un pārdot tehniskajā specifikācijā noteiktos produktus Latvijas Republikas teritorijā.

	17.3.
	Pretendentam iepriekšējo 3 (trīs) gadu laikā (2020., 2021., 2022., un 2023. gadā līdz piedāvājuma iesniegšanas dienai) ir pieredze iepirkuma priekšmetam līdzīgu preču piegādē un pakalpojumu sniegšanā.
Par līdzīgu tiks uzskatīta pieredze jebkuru JIRA Atlassian licenču piegādē un uzturēšanas pakalpojumu nodrošināšanā.
	Pretendenta pieredzes apraksts nolikuma 2. pielikuma 1. tabulā norādītajā formā.

Piezīme: Pretendenta pieredzes aprakstā ietvertajai informācijai jābūt norādītai tādā apjomā, lai Pasūtītājs bez papildu informācijas pieprasīšanas varētu pārliecināties par Pretendenta atbilstību attiecīgajai nolikuma prasībai.

	17.4.
	Pakalpojumu sniegšanai pretendents nodrošina vismaz vienu sertificētu Jira Atlassian speciālistu.
	Piesaistīto speciālistu saraksts nolikuma 2. pielikuma 2. tabulā norādītajā formā.
Speciālista kvalifikāciju apliecinošs sertifikāts.


18. Pretendents ir tiesīgs iesniegt Eiropas vienoto iepirkuma procedūras dokumentu[footnoteRef:3] kā sākotnējo pierādījumu atbilstībai nolikumā noteiktajām Pretendentu atlases prasībām. Eiropas vienotais iepirkuma procedūras dokuments ir jāiesniedz arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents ir tiesīgs iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Pasūtītājam jebkurā iepirkuma stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību iepirkuma dokumentos noteiktajām pretendentu atlases prasībām. Iesniedzot Eiropas vienoto iepirkuma procedūras dokumentu, Pretendents aizpilda tā I, II, III, IV un VI sadaļu. [3:  Skat. arī Komisijas Īstenošanas Regulu (ES) 2016/7 (2016. gada 5. janvāris), ar ko nosaka standarta veidlapu Eiropas vienotajam iepirkuma procedūras dokumentam: http://eur-lex.europa.eu/legal-content/LV/TXT/PDF/?uri=CELEX:32016R0007&from=LV (regulas 2.pielikums). ESPD rīka adrese, kur iespējams izveidot un aizpildīt ESPD dokumentu: http://espd.eis.gov.lv/   
] 

19. Ja Pretendents iepirkuma līguma izpildē paredz piesaistīt apakšuzņēmējus, Pretendentam piedāvājumā jānorāda visi apakšuzņēmēji, kuru sniedzamo pakalpojumu vērtība ir 10 000 EUR vai lielāka, un katram šādam apakšuzņēmējam izpildei nododamās iepirkuma līguma daļa un katra apakšuzņēmēja apliecinājumu par gatavību veikt tam izpildei nododamo iepirkuma līguma daļu, ja ar Pretendentu tiks noslēgts iepirkuma līgums.
20. Ja Pretendents iepirkuma līguma izpildē paredz balstīties uz citu personu tehniskajām un profesionālajām iespējām, Pretendents piedāvājumam pievieno pierādījumus, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Lai apliecinātu profesionālo pieredzi vai Pasūtītāja prasībām atbilstoša personāla pieejamību, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
21. Ja piedāvājumu iesniedz personu apvienība, piedāvājumā norāda personu, kura pārstāv personu apvienību iepirkumā, nodrošinot iepirkuma ietvaros informācijas apmaiņu ar iepirkuma komisiju. Personu apvienības dalībnieki iepirkumam iesniegtajā piedāvājumā norāda personu arī katras personas uzņemtos pienākumus paredzamajā iepirkuma līguma saistību izpildē. Šo informāciju paraksta katrs personu apvienības dalībnieks. Ja piedāvājumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku pilnvaru oriģināli vai to apliecinātas kopijas. Ja Pretendents ir personu apvienība, tad Pretendentam kopumā jāatbilst nolikuma 17.2.-17.4. punktā noteiktajām prasībām, bet 17.1. punkts attiecināms uz visiem piegādātāju apvienības dalībniekiem.
22. Lai nodrošinātu pietiekamu personāla skaitu kvalitatīvai un savlaicīgai iepirkuma līguma ietvaros noslēgto līgumu izpildei, Pretendents var piedāvāt vairākām personāla pozīcijām vienu speciālistu, ja tas atbilst visām kvalifikācijas prasībām.
23. Pretendents ir atbildīgs par sniegto ziņu patiesumu. Ja iepirkuma komisija, pārbaudot šīs ziņas, noskaidro, ka tās neatbilst patiesībai, Pretendents no turpmākas dalības iepirkumā tiek izslēgts.
24. [bookmark: _Ref86138784]Prasības Tehniskajam un finanšu piedāvājumam
24.1. Tehniskais piedāvājums ir jāsagatavo iepirkuma nolikuma 4. pielikumā norādītajā formā.
24.2. Tehniskajam piedāvājumam ir jāatbilst Tehniskajā specifikācijā noteiktajām prasībām.
24.3. Tehniskajam piedāvājumam jābūt sagatavotam tādā apjomā, lai Pasūtītājs varētu izvērtēt piedāvājuma atbilstību iepirkuma nolikuma un tehniskās specifikācijas prasībām. Sagatavojot tehnisko piedāvājumu, Pretendentam jāievēro, ka tehniskajam piedāvājumam ir pilnībā jādemonstrē Pretendenta izpratne par iepirkuma priekšmeta apjomu, specifiku, izpildes termiņiem un tam nepieciešamajiem personāla un tehniskajiem resursiem. Tehniskais piedāvājums jāsagatavo maksimāli detalizēti, lai iepirkuma komisija varētu pārliecināties par Pretendenta izpratni un iespējām izpildīt iepirkuma līgumu un varētu izvērtēt piedāvājumus atbilstoši noteiktajam piedāvājuma izvēles kritērijam.
25. Prasības finanšu piedāvājumam.
25.1. Finanšu piedāvājums jāsagatavo atklātā konkursa nolikuma 3. pielikumā norādītajā formā.
25.2. Finanšu piedāvājuma cenā jābūt iekļautām visām izmaksām, kas Pretendentam rodas, sniedzot pakalpojumu, tajā skaitā visi nodokļi (izņemot pievienotās vērtības nodokli), kā arī visi iespējamie riski, kas saistīti ar tirgus cenu svārstībām iepirkuma līguma izpildes laikā.
25.3. Finanšu piedāvājumā piedāvātā cena ir jānorāda euro (EUR), ar precizitāti 2 (divi) cipari aiz komata, un tajās jābūt ietvertiem visiem nodokļiem un nodevām, izņemot PVN.
V. PIEDĀVĀJUMU VĒRTĒŠANA
26. Piedāvājumu noformējuma pārbaudi, Pretendentu atlasi un piedāvājuma izvēli iepirkuma komisija veic slēgtā sēdē. 
27. Piedāvājumu vērtēšanu iepirkuma komisija veic  šādos 4 (četros) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:
27.1. 1. posms – Piedāvājumu noformējuma pārbaude. Iepirkuma komisija pārbauda, vai piedāvājums sagatavots un noformēts atbilstoši iepirkuma nolikumā norādītajām noformēšanas prasībām. Ja iepirkuma komisija konstatē būtisku neatbilstību iepirkuma nolikumā noteiktajām piedāvājuma noformējuma prasībām, tad Pretendents var tikt izslēgts no turpmākās dalības iepirkumā.
27.2. 2. posms – Pretendentu atlase. Iepirkuma komisija atbilstoši savai kompetencei un, ņemot vērā iesniegtos Pretendentu atlases dokumentus, novērtē, vai Pretendenti atbilst iepirkuma nolikuma 17. punktā norādītajām atlases prasībām. Ja iepirkuma komisija konstatē, ka Pretendents neatbilst kādai iepirkuma nolikumā noteiktajai kvalifikācijas prasībai, Pretendents tiek izslēgts no turpmākās dalības iepirkumā.
27.3. 3. posms – Tehnisko un finanšu piedāvājumu atbilstības pārbaude.
26.3.1. Iepirkuma komisija novērtē, vai Tehniskais un finanšu piedāvājums atbilst iepirkuma nolikuma 24. un 25. punktā norādītajām prasībām;
26.3.2. Iepirkuma komisija pārbauda, vai Pretendenta iesniegtajā finanšu piedāvājumā nav aritmētiskās kļūdas un tas nav nepamatoti lēts. Ja iepirkuma komisija konstatē finanšu piedāvājumā aritmētisku kļūdu, tā tās izlabo un vērtē finanšu piedāvājumu ar izdarītajiem labojumiem. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas, lēmuma par iepirkuma rezultātiem paziņošanas brīdī;
26.3.3. Ja Pasūtītājam kāds no piedāvājumiem šķiet nepamatoti lēts, Pasūtītājs pieprasa skaidrojumu par piedāvāto cenu. Pasūtītājam ir tiesības noraidīt piedāvājumu kā nepamatoti lētu, ja sniegtie skaidrojumi nepamato Pretendenta piedāvāto cenu;
26.3.4. Piedāvājumu vērtēšanas gaitā iepirkuma komisija ir tiesīga pieprasīt, lai tiek izskaidrota Pretendenta piedāvājumā iekļautā informācija. Ja iepirkuma komisija konstatē, ka Pretendenta tehniskais piedāvājums neatbilst iepirkuma nolikumā (tai skaitā tehniskajā specifikācijā) noteiktajām prasībām, Pretendents tiek izslēgts no turpmākās dalības iepirkumā.
27.4. 4. posms – Piedāvājuma izvēle. Piedāvājuma izvēle notiek šādā kārtībā: 
26.4.1. Par piedāvājuma izvēles kritēriju ir noteikts saimnieciski visizdevīgākais piedāvājums, kuru nosaka, izmantojot cenu;
26.4.2. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, atbilstoši PIL 9. panta astotās un devītās daļas noteikumiem pārbauda izslēgšanas gadījumu esamību. Papildus Pasūtītājs veic Pretendentu izslēgšanas nosacījumu pārbaudi attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem izslēgšanas noteikumiem;
26.4.3. Iepirkuma komisija par uzvarētāju atzīst Pretendentu, kurš izraudzīts atbilstoši iepirkuma nolikumā noteiktajām prasībām un piedāvājuma izvēles kritērijam un nav izslēdzams no dalības iepirkumā saskaņā ar PIL 9. panta astotajā daļā noteiktajiem izslēgšanas gadījumiem un Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem izslēgšanas noteikumiem. 
28. Iepirkuma komisija turpmāk piedāvājumu neizskata un attiecīgo Pretendentu izslēdz no turpmākās dalības iepirkumā, ja:
28.1. piedāvājumu izvērtēšanas laikā Pretendents savu piedāvājumu atsauc vai maina, vai 
28.2. Pretendents ir iesniedzis nepatiesu informāciju vai vispār nav iesniedzis pieprasīto informāciju, vai
28.3. piedāvājums neatbilst kādai iepirkuma nolikumā noteiktajai prasībai, vai
28.4. piedāvājums tiek atzīts par nepamatoti lētu.
29. Ja iepirkuma nolikuma vispārīgajās prasībās tiek konstatētas pretrunas ar publisko iepirkumu regulējošo tiesību aktu prasībām, piemēro publisko iepirkumu regulējošo tiesību aktu nosacījumus.
VI. IEPIRKUMA LĪGUMA  SLĒGŠANA
30. [bookmark: _Ref294076860]Triju darbdienu laikā pēc lēmuma pieņemšanas visi Pretendenti rakstiski tiks informēti par pieņemto lēmumu PIL noteiktajā kārtībā.
31. Ar izraudzīto Pretendentu tiek slēgts iepirkuma līgums, ievērojot iepirkuma nolikuma 5. pielikumā pievienotajā iepirkuma līguma projektā, kas ir iepirkuma nolikuma neatņemama sastāvdaļa, ietvertās pamatprasības.
32. Pretendents, kuram piešķirtas iepirkuma līguma slēgšanas tiesības, paraksta iepirkuma līgumu ne vēlāk kā 5 (piecu) darba dienu laikā pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
33. Pretendenta iebildumi par iepirkuma nolikumam pievienotā iepirkuma līguma projektā iekļautajiem noteikumiem jāizsaka piedāvājumu sagatavošanas laikā. PIL noteiktajā kārtībā. Slēdzot iepirkuma līgumu, iebildumi par iepirkuma līguma noteikumiem netiek pieņemti.
34. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskajam statusam vai noslēgt sabiedrības līgumu, vienojoties par apvienības dalībnieku atbildības sadalījumu.
35. Ja izraudzītais Pretendents bez attaisnojoša iemesla 5 (piecu) darba dienu laikā pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai, atsakās slēgt iepirkuma līgumu ar Pasūtītāju, vai atsauc savu piedāvājumu vai personu apvienība 10 (desmit) darba dienu laikā pēc tam, kad stājies spēkā iepirkuma komisijas lēmums par iepirkuma līguma slēgšanas tiesību piešķiršanu, neizveidojas atbilstoši noteiktam juridiskam statusam (pilnsabiedrība) vai nenoslēdz sabiedrības līgumu un neiesniedz dokumentus, kas pierāda, ka personu apvienība ir izveidojusies atbilstoši noteiktam juridiskam statusam vai noslēgusi sabiedrības līgumu, iepirkuma komisija ir tiesīga izvēlēties Pretendentu, kura piedāvājums ir nākamais saimnieciski visizdevīgākais piedāvājums.  
VII. PERSONAS DATU APSTRĀDE
36. Pasūtītājs iepirkumā iesniegtos personas datus apstrādās, dokumentu glabās un personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši PIL, Eiropas Savienības fondu vadību regulējošos tiesību aktos,  Eiropas Parlamenta un Padomes 2016.gada 27.aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
VIII. PIELIKUMU SARAKSTS
Nolikumam ir pievienoti 5 (pieci) pielikumi, kas ir tā neatņemamas sastāvdaļas:
	1. pielikums. Pieteikums par piedalīšanos iepirkumā (veidne)

	2. pielikums. Pretendenta pieredzes apraksts (veidne)

	3. pielikums. Finanšu piedāvājums (veidne)

	4. pielikums. Tehniskā specifikācija un Tehniskais piedāvājums

	5. pielikums. Iepirkuma līguma projekts

